《玉京秋 竹垞书来，知沈覃九近寓高舍人宅，简寄此词》
清代·龚翔麟

江上路。芙蓉正零乱，钓篷疏雨。楫师指点，分湖撑去。

水宿今宵酒醒，冷丸前，飞堕霜羽。鸥边觑。东阳消息，竹垞传语。

黑蝶斋荒苔圃。伴铜驼、高三十五。可更吟、青松红杏，西山深处。

料得多情，恋只恋、一片吴天云树。茜衣女。菱唱秋风待谱。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。